McDonald's għadhom kemm fetħu mill-ġdid ir-ristorant tal-Ajruport Internazzjonali ta' Malta wara proġett ta' ristrutturazzjoni li kien jinvolvi investiment konsiderevoli f'soluzzjonijiet diġitali maħsuba sabiex itejbu l-esperjenza tal-klijenti. Ir-ristorant issa jinkludi l-aktar speċifikazzjonijiet riċenti ta' McDonald's u jintroduċi Self-Ordering Kiosks, Servizz mal-Mejda u counter maqsum fi tnejn sabiex il-klijenti jkunu jistgħu jordnaw u jiġbru l-ikel b'mod iżjed faċli jew b'mod li l-ikel jinġieb lilhom fuq il-mejda. It-tqassim tal-kċina skond l-aktar konfigurazzjoni riċenti ta' McDonald's ifisser li l-klijenti se jgawdu wkoll minn iżjed effiċjenza. Għalissa, il-klijenti se jkunu jistgħu jinqdew biss bis-servizz ta' takeaway , mill-McDrive u McDelivery hekk kif McDonald's se tkompli timxi mad-direttivi maħruġa mill-awtoritajiet, jiġifieri għalissa, l-ikel ġewwa r-ristorant mhuwiex permess. Il-klijenti li jżuru r-ristorant ta' McDonald's fl-Ajruport Internazzjonali ta' Malta issa se jkunu jistgħu jesperjenzaw l-aktar innovazzjonijiet diġitali riċenti mingħand l-akbar kumpanija ta' ristoranti fid-dinja. B'dehra kollha kemm hi ġdida, l-esperjenza ta' McDrive ġiet kollha kemm hi mibdula sabiex ikun żgurat servizz iżjed mgħaġġel. McDrive fl-Ajruport Internazzjonali ta' Malta issa jinkludi menu boards diġitali, fejn l-ordnijiet tal-klijenti jkunu jidhru fuq il-menu boards. It-teknoloġija ġdida tippermetti lill-klijenti li jiskennjaw l-offerti mill-app ta' McDonald's direttament fil-post fejn jagħmlu l-ordni tagħhom fil-McDrive, fis- self-ordering kiosks jew mal- counter . B'hekk is-servizz kollu issa kapaċi jkun wieħed bla kuntatt ta' xejn kemm fir-ristorant kif ukoll fil-McDrive. U bħala parti mill-impenn tagħha li toffri ospitalita' aqwa fir-ristoranti, McDonald's se jkollha wkoll Guest Experience Leaders imħarrġa sew sabiex eventwalment jibdew jilqgħu lill-kllijenti fir-ristorant u jgħinuhom jużaw it-teknoloġija l-ġdida. Dawn se jkunu qed jiżguraw ukoll li s-servizz ikun iżjed personaliżżat biex b'hekk, il-klijenti kollha, kemm jekk ikunu waħedhom jew mal-familja, igawdu l-esperjenza kollha li McDonald's kapaċi toffri f'ambjent sigur u divertenti. Dan it-tagħrif twassal minn McDonalds.